钦定古今图书集成/历象汇编/庶征典/第186卷 > 王充论衡 > 《瑞麦赋》宋·祁
## 钦定古今图书集成/历象汇编/庶征典/第186卷 > 王充论衡 > 《瑞麦赋》宋·祁

“冠三辅之上者，莫迩于陈；接五谷之乏者，孰先于麦。”
当乘《离》之令序，挺《降麰》之瑞殖。盛气云郁，混鳞隰之初霏；密穗金繁，动星田之霁色。两岐旁秀，六穗并出，
厥华芃芃，厥颖栗栗。田畯奔告，守臣骇观。伻来以图，
悉上送官，它谷弗书，示麦禾之最重；吾王攸助，知稼
穑之惟艰。沫北爰采，罔邵乎力农；关中益种，无闻于
锡祉。讵若天极归贶，明神效异，偕蕃椒之盈升，配命
禾而合穗，迎层宙之休气，冠中田之嘉谷。缋我于瑞
图，辨我于凡菽，蒙至尊之渥惠，播颂声于弦次。上可
以荐清庙之馨品，下可以助外饔之食剂。